_:n663ebf12f010494fa8d274f0f1cd7445xb0
<http://schema.org/articleBody>
"Fostul mijlocaş al lui Liverpool şi Chelsea a scandalizat Turcia la derby-ul dintre Galatasaray şi Fenerbahce, cîştigat de gazde cu 2-1. Se pare că Meireles l-ar fi scuipat pe \"centralul\" partidei.\r\nTotul a izbucnit cînd mijlocaşul portughez a primit al doilea cartonaş galben, acesta reacţionînd imediat. I-a cerut socoteală arbitrului şi l-ar fi scuipat. Mai mult, se pare că i-a adresat şi o remarcă homofobă. Federaţia turcă nu a iertat ieşirea fotbalistului şi l-a suspendat pentru 11 etape!\r\nMeireles neagă incidentul şi spune că niciodată nu ar face aşa ceva: \"Sînt foarte enervat acum. Cum să-l scuip pe arbitru? Am un copil de 8 ani, cum credeţi că m-ar privi dacă aş face aşa ceva. Am şi foarte mulţi prieteni gay pe care îi respect. Nu i-am făcut nimic. Uitaţi-va la freza mea, la cum mă îmbrac, nu sînt o persoană cu prejudecăţi. O să depun o plîngere pentru a-mi dovedi nevinovăţia\"\r\nUn alt caz asemănător s-a petrecut în Franţa unde fundaşul lui Montpellier, Cyril Jeunechamp, a fost suspendat un an după ce a lovit un jurnalist de la L'Equipe.\r\n\r\n"
<https://www.gsp.ro/international/campionate/video-raul-meireles-a-scuipat-un-arbitru-ce-pedeapsa-a-primit-portughezul-pentru-gestul-sau-380318.html>